
	Tekst koji je predložila Komisija
	Izmjena

	
	PRILOG

	
	PROVEDBENE MJERE

	
	1.	Potpora Unije doprinosi ostvarenju cilja iz članka 3. stavka 1. točke (a) usmjeravajući se na sljedeće provedbene mjere: 

	
	(a)	povećanje učestalosti osposobljavanja, vježbi i uzajamnog učenja, specijaliziranih programa razmjene i razmjene najboljih praksi unutar nadležnih tijela država članica i među njima, među ostalim na lokalnoj razini te s trećim zemljama i drugim relevantnim dionicima;

	
	(b)	iskorištavanje sinergija objedinjavanjem resursa i znanja među državama članicama i drugih relevantnih aktera, uključujući civilno društvo, kao i razmjenom najboljih praksi među državama članicama, primjerice osnivanjem zajedničkih centara izvrsnosti, razvoja zajedničkih procjena rizika ili zajedničkih centara za operativnu potporu za zajedničke operacije;

	
	[bookmark: _Hlk229499808](c)	kupnju odgovarajuće opreme i uspostavu ili nadogradnju specijaliziranih objekata za osposobljavanje i ostale ključne infrastrukture važne za sigurnost u cilju jačanja pripravnosti, otpornosti, javne svijesti i primjerenog odgovora na sigurnosne prijetnje.

	
	2.	Potpora Unije doprinosi ostvarenju cilja iz članka 3. stavka 1. točke (b) usmjeravajući se na sljedeće provedbene mjere:

	
	(a)	zaštitu kritičnih subjekata od incidenata povezanih sa sigurnošću otkrivanjem, procjenom i uklanjanjem ranjivosti;

	
	(b)	kupnju odgovarajuće opreme i uspostavu ili nadogradnju specijaliziranih objekata za osposobljavanje i ostale ključne infrastrukture važne za sigurnost u cilju jačanja pripravnosti, otpornosti i primjerenog odgovora na sigurnosne prijetnje;

	
	(c)	uspostavu, prilagodbu i održavanje informacijskih sustava EU-a i decentraliziranih informacijskih sustava koji su važni za sigurnost, uključujući osiguravanje njihove interoperabilnosti, ako je relevantno za odgovor na krize i strateške komunikacijske sustave; 

	
	(d)	podupiranje razvoja, testiranja, uvođenja i održavanja interoperabilnih sigurnih komunikacijskih sustava i mehanizama za koordinaciju u kriznim situacijama među nadležnim tijelima unutar država članica i među njima, uključujući sustave kojima se osigurava kontinuitet rada tijekom incidenata povezanih sa sigurnošću i kriza velikih razmjera;

	
	(e)	jačanje pripravnosti, planiranja otpornosti i koordiniranih kapaciteta nadležnih tijela i kritičnih subjekata za odgovor na krizu putem procjena rizika, planiranja djelovanja u nepredvidivim situacijama, vježbi na temelju scenarija i razvoja zajedničkih operativnih protokola.

	
	3.	Potpora Unije doprinosi ostvarenju cilja iz članka 3. stavka 1. točke (c) usmjeravajući se na sljedeće provedbene mjere:

	
	(a)	osiguravanje ujednačene primjene pravne stečevine Unije u području sigurnosti, i to podupiranjem razmjene relevantnih informacija, primjerice putem okvira iz Prüma, evidencije podataka o putnicima u EU-u i sustava SIS II, među ostalim putem provedbe preporuka u okviru mehanizama kontrole kvalitete i mehanizama evaluacije, kao što su mehanizam za evaluaciju i praćenje schengenske pravne stečevine ili drugi mehanizmi kontrole kvalitete i mehanizmi evaluacije;

	
	(b)	uspostavu, prilagodbu i održavanje informacijskih sustava EU-a i decentraliziranih informacijskih sustava koji su važni za sigurnost, uključujući osiguravanje njihove interoperabilnosti, te razvoj odgovarajućih alata za uklanjanje utvrđenih nedostataka;

	
	(c)	povećanje aktivne upotrebe informacijskih sustava EU-a i decentraliziranih informacijskih sustava koji su važni za sigurnost, osiguravajući da se tim sustavima pružaju kvalitetni podaci; 

	
	(d)	podupiranje relevantnih nacionalnih mjera, uključujući međupovezanost nacionalnih baza podataka koje su važne za sigurnost i povezanost tih baza podataka s bazama podataka Unije kada je to predviđeno relevantnim pravnim osnovama, ako je to važno za provedbu ciljeva iz članka 3. stavka 1.;

	
	(e)	poboljšanje koordinacije i povećanje suradnje nadležnih tijela unutar država članica i među njima te s drugim relevantnim dionicima, primjerice preko mreža specijaliziranih nacionalnih jedinica, mreža i struktura za suradnju Unije i centara Unije; 

	
	(f)	poboljšanje međuagencijske suradnje na razini Unije između država članica i relevantnih tijela, ureda i agencija Unije te suradnje na nacionalnoj razini među nadležnim tijelima.

	
	4.	Potpora Unije doprinosi ostvarenju cilja iz članka 3. stavka 1. točke (d) usmjeravajući se na sljedeće provedbene mjere: 

	
	(a)	povećanje broja operacija kaznenog progona koje uključuju jednu ili više država članica, među ostalim, prema potrebi, operacije koje uključuju druge relevantne aktere, a posebice olakšavanjem i poboljšanjem upotrebe zajedničkih istražnih timova, zajedničkih patrola, potjera, tajnog praćenja i drugih mehanizama operativne suradnje u kontekstu ciklusa politika EU-a, s posebnim naglaskom na prekograničnim operacijama;

	
	(b)	poboljšanje koordinacije i povećanje suradnje nadležnih tijela unutar država članica i među njima te s drugim relevantnim dionicima, primjerice preko mreža specijaliziranih nacionalnih jedinica, mreža i struktura za suradnju Unije i centara Unije;

	
	(c)	poboljšanje međuagencijske suradnje na razini Unije među državama članicama te između država članica i relevantnih tijela, ureda i agencija Unije, kao i suradnje na nacionalnoj razini među nadležnim tijelima u svakoj državi članici;

	
	(d)	iskorištavanje sinergija objedinjavanjem resursa i znanja među državama članicama i drugih relevantnih aktera, uključujući civilno društvo, kao i razmjenom najboljih praksi među državama članicama, primjerice osnivanjem zajedničkih centara izvrsnosti, razvoja zajedničkih procjena rizika ili zajedničkih centara za operativnu potporu za zajedničke operacije.

	
	5.	Potpora Unije doprinosi ostvarenju specifičnih cilja iz članka 3. stavka 1. točke (e) usmjeravajući se na sljedeće provedbene mjere:

	
	(a)	promicanje i razvoj mjera, zaštitnih mjera, mehanizama i najboljih praksi za ranu identifikaciju svjedoka, zviždača i žrtava teškog i organiziranog kriminala, njihovu zaštitu i potporu koja im se pruža te razvoj partnerstava između javnih tijela i ostalih relevantnih dionika u tu svrhu;

	
	(b)	podupiranje uspostave, dostupnosti i jačanja specijaliziranih službi za potporu žrtvama teškog i organiziranog kriminala, uključujući psihološku, pravnu i socijalnu pomoć, te osiguravanje pristupa uslugama koje se temelje na informacijama o traumi, među ostalim za ranjive osobe i djecu;

	
	(c)	podupiranje aktivnosti informiranja, osposobljavanja i izgradnje kapaciteta nadležnih tijela i relevantnih organizacija u području prava žrtava, pristupa usmjerenih na žrtve i sprečavanja sekundarne viktimizacije.


Or. <Original>{EN}en</Original>
<TitreJust>Obrazloženje</TitreJust>
Države članice imat će koristi od izrade ovog Priloga I., koji će pružiti smjernice za izradu njihovih planova za nacionalna i regionalna partnerstva te financiranje tih planova u okviru VFO-a, čime će se osigurati da Unija upotrebljava svoja sredstva za djelovanja koja su najpotrebnija za uklanjanje trenutačnih prijetnji unutarnjoj sigurnosti Unije i povećanje prekogranične suradnje. </Amend>

